CELEX: 62013TN0214
Language: el
Date: 2013-04-15 00:00:00
Title: Υπόθεση T-214/13: Προσφυγή της 15ης Απριλίου 2013 — Typke κατά Επιτροπής

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/35
            
         Προσφυγή της 15ης Απριλίου 2013 — Typke κατά Επιτροπής
   (Υπόθεση T-214/13)
   2013/C 171/65
   Γλώσσα της διαδικασίας: η αγγλική
   
      Διάδικοι
   
   
      Προσφεύγων: Rainer Typke (Hasbergen, Γερμανία) (εκπρόσωποι: B. Cortese και A. Salerno, δικηγόροι)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 5ης Φεβρουαρίου 2013, περί απορρίψεως της επιβεβαιωτικής αιτήσεως που υπέβαλε ο προσφεύγων ζητώντας την πρόσβαση σε έγγραφα σύμφωνα με τον κανονισμό (ΕΚ) 1049/2001 (1) — στη διαδικασία GESTDEM 2012/3258,
            
         
               —
            
            
               να ακυρώσει την απόφαση της Ευρωπαϊκής Επιτροπής της 13ης Μαρτίου 2013, με την οποία η Επιτροπή αρνήθηκε σιωπηρώς να απαντήσει στην επιβεβαιωτική αίτηση που υπέβαλε ο προσφεύγων ζητώντας την πρόσβαση σε έγγραφα σύμφωνα με τον κανονισμό (ΕΚ) 1049/2001 — στη διαδικασία GESTDEM 2013/0068,
            
         
               —
            
            
               να καταδικάσει την Επιτροπή στα δικαστικά έξοδα του προσφεύγοντος.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του ο προσφεύγων προβάλλει ένα μόνο λόγο, ο οποίος αντλείται από παράβαση των άρθρων 2 και 4 του κανονισμού (ΕΚ) 1049/2001, καθώς και από παράβαση άλλων διατάξεων του εν λόγω κανονισμού:
   
               —
            
            
               Το επιχείρημα της Επιτροπής ότι το αίτημα του προσφεύγοντος δεν εμπίπτει στο πεδίο εφαρμογής του κανονισμού (ΕΚ) 1049/2001, που συνεπάγεται τη δημιουργία νέων εγγράφων αντί της πρόσβασης στα ήδη υπάρχοντα, είναι αβάσιμο,
            
         
               —
            
            
               το επιχείρημα της Επιτροπής ότι τα αιτήματα του προσφεύγοντος είναι δυσανάλογα, και ως εκ τούτου απαράδεκτα, ακόμη και όσον αφορά τη δυνατότητα χορήγησης μερικής πρόσβασης, είναι αβάσιμο,
            
         
               —
            
            
               το επιχείρημα της Επιτροπής ότι τα αιτήματα του προσφεύγοντος προσκρούουν στην αναγκαιότητα της μη γνωστοποιήσεως προσωπικών δεδομένων τρίτων είναι αβάσιμο, και
            
         
               —
            
            
               το επιχείρημα της Επιτροπής ότι τα αιτήματα του προσφεύγοντος προσκρούουν στην αναγκαιότητα τηρήσεως του απορρήτου των εργασιών της εξεταστικής επιτροπής, καθώς και στην αναγκαιότητα προστασίας της διαδικασίας λήψεως αποφάσεων, είναι αβάσιμο.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001 L 145, σ. 43)